      R O M Â N I A
JUDEŢUL HUNEDOARA 
   MUNICIPIUL  BRAD
       P R I M A R U L
  Nr. 44/11506/17.03.2022

R E F E R A T   D E  A P R O B A R E 
privind rectificarea bugetului de venituri și cheltuieli pe anul 2022 al Spitalului Municipal Brad

Prin adresa  nr. 11895/17.03.2022 a Spitalului Municipal Brad, înregistrată la Primăria Municipiului Brad sub nr.  22320/17.03.2022, Spitalul Municipal Brad a înaintat spre aprobare Consiliului Local al Municipiului Brad rectificarea bugetului de venituri şi cheltuieli pe anul 2022 avizat de către Consiliul de administraţie.
Pentru întocmirea rectificării acestui buget s-au avut în vedere următoarele: 
		- adresa Direcției de Sănătate Publică Hunedoara nr. 3793/09.03.2022 prin care s- comunicat Spitalului Municipal Brad alocarea de credite bugetare din fonduri de la bugetul de stat (art.51.02 „Transferuri de capital”, alin. 51.02.22 „Transferuri de la bugetul de stat către bugetele locale pentru finanțarea aparaturii medicale și echipamentelor de comunicații în urgență în sănătate”) în trimestrul II al anului 2022, în sumă de 64,00 mii lei pentru achiziția de incubatoare;
	        - sumele încasate și prognozate a fi încasate în cursul trimestrului I din prestări servicii la cerere;
	        - sumele încasate și prognozate a fi încasate în cursul trimestrului I din valorificarea unor bunuri ale spitalului (fier vechi);
	        - sumele încasate și prognozate a fi încasate în cursul trimestrului I din subvenții din bugetul FNUASS pentru acoperirea creșterilor salariale.
Conform celor prezentate mai sus, Bugetul de Venituri şi cheltuieli al Spitalului Municipal Brad se majorează cu suma de 215,00 mii lei, valoarea acestuia devenind  38.099,08 mii lei.		
		Astfel, bugetul de Venituri şi Cheltuieli al Spitalului Municipal Brad se modifică astfel:
		-  în cadrul veniturilor  cu suma de +215,00 mii lei, astfel:
			- se majorează suma aferentă codului 33.10.08 „Venituri din prestări de servicii” cu suma de +12,00 mii lei;
	                  - se majorează suma aferentă codului 43.10.33 „Subvenții din bugetul FNUASS pentru acoperirea creșterilor salariale” cu suma de +138,00 mii lei;
                     - se majorează suma aferente codului 39.10.01 „Venituri din valorificarea unor bunuri ale instituțiilor publice” cu suma de +1,00 mii lei;
                     - se majorează sumele aferente codului 43.10.16.01 „Sume din  bugetul de stat către bugetele locale pentru finanțarea aparaturii medicale și echipamentelor de comunicații în urgență în sănătate” cu suma de +64,00 mii lei, conform adresei DSP Hunedoara nr. 3793/09.03.2022.
- în cadrul  cheltuielilor cu suma de +215,00 mii lei, astfel:




 	- SECŢIUNEA DE FUNCŢIONARE – CHELTUIELI CURENTE, bugetul se majorează  cu suma de +150,00 mii lei, astfel:
       				- Titlul II „Bunuri şi servicii”  +150,00 mii lei:
	- 20.01.30 „Alte bunuri si servicii pt întreţinere şi funcţionare”= +  50,00 mii lei;
	- 20.04.03 „Reactivi” 						          = +100,00 mii lei.
 	- SECŢIUNEA DE DEZVOLTARE –TITLUL XII Active nefinanciare, bugetul se majorează cu suma de +65,00 mii lei, astfel:
				- se majorează art./alin. 71.01.02 „Mașini, echipamente și mijloace de transport”  cu suma de +64,00 mii lei,  conform adresei DSP Hunedoara nr. 3793/09.03.2022 prin alocarea de credite bugetare din fonduri de la bugetul de stat pentru achiziția de incubatoare;
				- se majorează art./alin. 71.01.03 „Mobilier, aparatură birotică și alte active corporale”  cu suma de + 1,00 mii lei , majorându-se din lista de investiții valoarea obiectivului „Execuție instalații semnalizare stingere, detectare si avertizare incendiu corp clădire Boli Infecțioase +RMFB”.
	 În contextul celor de mai sus am inițiat prezentul proiect de hotărâre prin care am propus rectificarea bugetului de venituri și cheltuieli al Spitalului Municipal Brad  pe anul 2022  și-l supun spre dezbatere plenului Consiliului Local al Municipiului Brad în forma prezentată.	
            Invoc în susţinerea propunerii mele prevederile art. 48 alin. 2 lit. b din  Legea nr. 500/2002 privind finanţele publice, cu modificările şi completările ulterioare şi ale pct. 1 alin. 1 lit. c din Anexa 1– Norme metodologice pentru elaborarea bugetului de venituri şi cheltuieli al spitalului public, aprobate prin Ordinul Ministerului Sănătăţii nr. 1043/2010 cu modificările şi completările ulterioare precum și ale  Ordinului MFP nr. 2373/2016 pentru modificarea şi completarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, aprobate prin Ordinul ministrului finanţelor publice nr. 1.917/2005.

